CELEX: 32005D0514
Language: lv
Date: 2005-07-13 00:00:00
Title: 2005/514/EK: Komisijas Lēmums (2005. gada 13. jūlijs), ar kuru attiecībā uz kompetentās iestādes noteikšanu un veselības sertifikāta paraugu groza Lēmumu 96/609/EK, ar ko paredz īpašus nosacījumus, kuri reglamentē Kotdivuāras izcelsmes zvejniecības un akvakultūras produktu ievešanu (izziņots ar dokumenta numuru K(2005) 2584)   (Dokuments attiecas uz EEZ)

19.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 187/25
            
         
      KOMISIJAS LĒMUMS
   
   (2005. gada 13. jūlijs),
   ar kuru attiecībā uz kompetentās iestādes noteikšanu un veselības sertifikāta paraugu groza Lēmumu 96/609/EK, ar ko paredz īpašus nosacījumus, kuri reglamentē Kotdivuāras izcelsmes zvejniecības un akvakultūras produktu ievešanu
   (izziņots ar dokumenta numuru K(2005) 2584)
   (Dokuments attiecas uz EEZ)
   (2005/514/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū (1), un jo īpaši tās 11. panta 1. punktu,
   tā kā:
   
               (1)
            
            
               Komisijas Lēmumā 96/609/EK (2) noteikts, ka “Ministère de l’Agriculture et des Ressources Animales – Direction Générale des Ressources Animales (MARA-DGRA)” ir Kotdivuāras kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.
            
         
               (2)
            
            
               Pēc Kotdivuāras administratīvo iestāžu pārstrukturēšanas par kompetento iestādi kļuvusi “Ministère de la Production Animale et des Ressources Halieutiques – Direction des Services Vétérinaires et de la Qualité (MIPARH-DSVQ)”.
            
         
               (3)
            
            
               Šī jaunā iestāde spēj efektīvi pārbaudīt spēkā esošo noteikumu īstenošanu.
            
         
               (4)
            
            
               
                  MIPARH-DSVQ sniedza oficiālu apliecinājumu par Direktīvā 91/493/EEK norādīto zvejniecības un akvakultūras produktu veterinārās pārbaudes un uzraudzības standartu ievērošanu un par tādu higiēnas prasību izpildi, kas līdzvērtīgas minētajā direktīvā noteiktajām.
            
         
               (5)
            
            
               Tādēļ attiecīgi jāgroza Lēmums 96/609/EK.
            
         
               (6)
            
            
               Šo lēmumu lietderīgi piemērot 45 dienas pēc tā publicēšanas Eiropas Savienības Oficiālajā Vēstnesī, tādējādi nosakot vajadzīgo pārejas laiku.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 96/609/EK groza šādi:
   
               1)
            
            
               Lēmuma 1. pantu aizstāj ar šādu:
               “1. pants
               “Ministère de la Production Animale et des Ressources Halieutiques – Direction des Services Vétérinaires et de la Qualité (MIPARH-DSVQ)” ir Kotdivuāras kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.”
            
         
               2)
            
            
               Lēmuma 2. pantu aizstāj ar šādu:
               “2. pants
               Zvejniecības un akvakultūras produktiem, ko ieved no Kotdivuāras, ir jāatbilst šādiem nosacījumiem:
               
                           1)
                        
                        
                           Visiem sūtījumiem jāpievieno numurēts veselības sertifikāta oriģināls, kas atbilst A pielikumā iekļautajam paraugam un ir uz vienas lapas, pienācīgi aizpildīts, parakstīts un datēts.
                        
                     
                           2)
                        
                        
                           Produktiem jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kas uzskaitīti šā lēmuma B pielikumā.
                        
                     
                           3)
                        
                        
                           Izņemot saldētus zvejniecības produktus, kas nav fasēti un ir paredzēti konservētas pārtikas ražošanai, uz visiem iepakojumiem neizdzēšamiem burtiem jānorāda vārds “KOTDIVUĀRA” un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma vai reģistrācijas numurs.”
                        
                     
         
               3)
            
            
               Lēmuma 3. panta 2. punktu aizstāj ar šādu:
               “2.   Sertifikātā jābūt norādītam MIPARH-DSVQ pārstāvja vārdam un uzvārdam, amatam, parakstam un MIPARH-DSVQ oficiālajam zīmogam krāsā, kas atšķiras no citu atzīmju krāsas.”
            
         
               4)
            
            
               Lēmuma A pielikumu aizstāj ar tekstu šā lēmuma pielikumā.
            
         2. pants
   Šo lēmumu piemēro no 2005. gada 2. septembra.
   3. pants
   Šis lēmums ir adresēts dalībvalstīm.
   
      Briselē, 2005. gada 13. jūlijā
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV L 269, 22.10.1996., 37. lpp.
   
      PIELIKUMS
      
         
            “A PIELIKUMS
            VESELĪBAS SERTIFIKĀTS
            zvejniecības produktiem no Kotdivuāras, kuri paredzēti eksportam uz Eiropas Kopienu, izņemot gliemenes, adatādaiņus, tunikātus un jūras gliemežus jebkādā veidā